Armata Populară Iugoslavă
Armata Populară Iugoslavă (în – JNA) a fost principala forță armată a Republicii Socialiste Federative Iugoslavia. Armata structurată după organizarea partizanilor, a fost creată la Rudo în Bosnia și Herțegovina la 22 decembrie 1941 ca Armata Populară de Eliberare a Iugoslaviei (NOVJ). După ce partizanii au eliberat Iugoslavia de puterile Axei, ziua de 22 decembrie a fost sărbătorită ca Ziua Armatei. În martie 1945, NOVJ a fost redenumită ca "Armata Iugoslavă" ("Jugoslovenska Armija", JA), iar pe 22 decembrie 1951 (a zecea aniversare a armatei), a fost redenumită ca "Armata Populară Iugoslavă". Comandantul Suprem a fost Iosip Broz Tito, care avea gradul de mareșal, cel mai mare din armată. După moartea lui în 1980, armata a avut un comandant șef format dintr-un colectiv al Președenției RSF Iugoslavia. JNA a fost desființată oficial pe 20 mai 1992, când Iugoslavia Socialistă a fost proclamată Republica Federală Iugoslavia la 27 aprilie 1992.